Sekolah Menengah Kebangsaan Panglima Bukit Gantang

Sekolah Menengah Kebangsaan Panglima Bukit Gantang atau nama ringkasnya SMK Panglima Bukit Gantang, merupakan sebuah sekolah yang terletak di Jalan Sekolah, Parit Buntar, Perak. Sekolah ini diberi nama SMK Panglima Bukit Gantang kerana sekolah ini mengambil gelaran menteri besar Perak yang pertama iaitu Dato' Panglima Bukit Gantang. Sejarah Sekolah ini ditubuhkan pada 1 Julai 1969. Nama sekolah ini diambil sempena nama Menteri Besar Perak yang pertama sebelum merdeka iaitu Dato' Seri Haji Abdul Wahab Tok Muda Abdul Aziz (Dato' Panglima Panglima Bukit Gantang). Perasminya ialah Tun Datuk Patinggi Haji Abdul Rahman Ya'kub, Menteri Pelajaran pada ketika itu. Kewujudan sekolah ini mendahului namanya pada 10 Januari 1966. Pelajar-pelajar dalam aliran melayu telah belajar di sekolah ini yang dikenali sebagai Sekolah Menengah Parit Buntar. Sebelum sekolah ini ditubuhkan, pelajar-pelajar aliran melayu mengikuti pelajaran mereka di sekolah Menengah Methodist, Parit Buntar sejak tertubuhnya Darjah Menengah Kebangsaan pada tahun 1962. Pada permulaan pembukaannya, sekolah ini terdiri daripada 3 buah bangunan setingkat yang mengandungi sebelas buah bilik darjah, sebuah bilik pengetua dan pejabat, sebuah bilik guru, dua buah makmal, sebuah bilik sains rumah tangga dan sebuah kantin dan tandas. Terdapat sebelas buah kelas yang menampung seramai 450 orang pelajar dari tingkatan 1 hingga 3. Anak Panglima Yang Cemerlang YAB Dato' Seri Diraja Dr. Zambry Abdul Kadir (Menteri Pendidikan Tinggi Malaysia) YB Dato Sri Haji Fadillah Yusof (Timbalan Perdana Menteri) YB Dato' Seri Abdul Puhat Mat Nayan (Setiausaha Kerajaan Negeri Perak) Tan Sri Dato' Ahmad Fuad Ismail (Bekas Datuk Bandar Kuala Lumpur) Datuk Seri Dr. Mohd Azhar Haji Yahya (Ketua Setiausaha Kementerian Tenaga, Sains, Teknologi, Alam Sekitar dan Perubahan Iklim; MESTECC) Pencapaian Anugerah Seri Asrama Terbilang (ASAT) 2014 Asrama Harian Sekolah Menengah Kebangsaan Panglima Bukit Gantang atau dikenali sebagai ASHPAN telah mendapat Anugerah Asrama Terbilang bagi asrama sekolah harian . Alamat Sekolah Menengah Kebangsaan Panglima Bukit Gantang Jalan Sekolah, 34200, Parit Buntar, Perak. Pautan luar Portal Sekolah Menengah Kebangsaan Panglima Bukit Gantang Unit Bimbingan Sekolah Menengah Kebangsaan Panglima Bukit Gantang Website Sekolah Menengah Kebangsaan Panglima Bukit Gantang Laman Facebook Sekolah Menengah Kebangsaan Panglima Bukit Gantang